২০১৮ ফিফা বিশ্বকাপ ফাইনাল

**২০১৮ ফিফা বিশ্বকাপ ফাইনাল** ম্যাচটি ছিল ২০১৮ ফিফা বিশ্বকাপের চূড়ান্ত ম্যাচ। এটি ছিল ২১তম ফিফা বিশ্বকাপ ফাইনাল। ম্যাচটি ১৫ জুলাই ২০১৮ তারিখে রাশিয়ার মস্কো শহরের লুঝনিকি স্টেডিয়াম-এ অনুষ্ঠিত হয় এবং ম্যাচটিতে ফ্রান্স ও ক্রোয়েশিয়া অংশগ্রহণ করে। এ খেলায় ফ্রান্স ৪-২ গোলে ক্রোয়েশিয়াকে হারায়।

২০১৮ এর পূর্বে, ফ্রান্স মাত্র একবার বিশ্বকাপ অর্জন করে যা ছিল ১৯৯৮ বিশ্বকাপে – যদিও তারা ২০০৬ বিশ্বকাপের ফাইনাল পর্যন্ত পৌছেছিল।অপরদিকে প্রথমবারের মতো বিশ্বকাপের ফাইনালে খেলেছে। উভয় দল তাদের ফাইনালে যাওয়ার পথে সাবেক বিশ্বকাপ চ্যাম্পিয়ন দলগুলোকে পরাজিত করেছিল: ফ্রান্স পরাজিত করে ১৯৩০ ও ১৯৫০ বিশ্বকাপ বিজয়ী উরুগুয়েকে, ক্রোয়েশিয়া পরাজিত করে ১৯৬৬ বিশ্বকাপ বিজয়ী ইংল্যান্ডকে এবং উভয় দল পরাজিত করে ১৯৭৮ এবং ১৯৮৬ বিশ্বকাপ বিজয়ী আর্জেন্টিনাকে। ক্রোয়েশিয়া পূর্ব ইউরোপের তৃতীয় দেশ হিসেবে বিশ্বকাপ ফাইনাল পর্যন্ত পৌঁছায়, এবং পূর্ব ইউরোপের প্রথম দেশ হিসেবে চেকোস্লোভাকিয়া জাতীয় ফুটবল দল ফাইনাল খেলে এবং সে ম্যাচে তার ব্রাজিলের কাছে পরাজিত হয়।

ফ্রান্স ফাইনালে ম্যাচে ৪-২ গোলে জয়ী হয়, প্রথমার্ধে একটি আত্মঘাতী গোল ও ইতিহাসে প্রথমবারের মতো বিশ্বকাপ ফাইনালে ব্যবহৃত হওয়া ভিডিও সহকারী রেফারির সিদ্ধান্তে পেনাল্টির মাধ্যমে তারা ২-১ গোলে এগিয়ে যায় । প্রথমবারের মত বিশ্বকাপ ফাইনাল খেলায় আত্মঘাতী গোল হয়। ২০০২ সালে ব্রাজিলের পর ৩২ টি দলের বিশ্বকাপে ফ্রান্স হচ্ছে দ্বিতীয় দল যারা কোনও অতিরিক্ত সময় বা পেনাল্টি শুট-আউট ছাড়াই তাদের সকল নকআউট ম্যাচ জিতে নেয়। বিজয়ী দল হিসেবে, ফ্রান্স ২০২১ ফিফা কনফেডারেশন্স কাপের জন্য উত্তীর্ণ হয়ে।

## ভেন্যু

২০১৮ ফিফা বিশ্বকাপ ফাইনাল ম্যাচটি অনুষ্ঠিত হয় মস্কোর লুঝনিকি স্টেডিয়ামে। স্টেডিয়ামটি মস্কো শহরের খামোভনিকি জেলায় অবস্থিত। রাশিয়ার বিশ্বকাপ নিলামে আঞ্চলিক ভেন্যু হিসেবে স্টেডিয়াটিন একটি বর্ধিত সংস্করণের নামকরণ চূড়ান্ত করা হয়, যা ২ ডিসেম্বর ২০১০ সালে ফিফা কর্তৃক মনোনীত করা হয়। ১৪ ডিসেম্বর ২০১২ তারিখে জাপানের টোকিও শহরে ফিফা নির্বাহী কমিটির অনুষ্ঠিত একটি সভায় স্টেডিয়ামটিকে ২০১৮ সালের বিশ্বকাপের ফাইনাল ম্যাচের ভেন্যু হিসেবে মর্যাদা দেয়া হয়। ফাইনাল ছাড়াও স্টেডিয়ামটিতে আরো ছয়টি ম্যাচ অনুষ্ঠিত হয়, যার মধ্যে রয়েছে ১৪ জুন উদ্বোধনী ম্যাচ, গ্রুপ পর্বের তিনটি ম্যাচ এবং দ্বিতীয় সেমিফাইনাল।

thumb|left|রাতে বেলায় লুঝনিকি স্টেডিয়ামের বাহিরের দৃশ্য, দৃশ্যপটে মস্কো স্টেট বিশ্ববিদ্যালয়ের মূল ভবন।

লুঝনিকি স্টেডিয়াম, পূর্বে **গ্র্যান্ড এ্যারেনা অব দি সেন্ট্রাল লেনিন স্টেডিয়াম** হিসেবে পরিচিত ছিল (১৯৯২ সাল পর্যন্ত), মূলত ১৯৫৬ লুঝলিকি অলিম্পিক কমপ্লেক্সের অংশ হিসেবে সোভিয়েত ইউনিয়ন গ্রীষ্মকালীন স্পার্টকিডা গেমস হোস্ট করার জন্য আনুষ্ঠানিকভাবে উদ্বোধন করা হয়। স্টেডিয়ামটি দেশটির জাতীয় স্টেডিয়াম হিসেবে ব্যবহৃত হয়, স্টেডিয়ামটিতে রাশিয়া জাতীয় দল এবং সাবেক সোভিয়েত ইউনিয়ন জাতীয় দলের অনেক ম্যাচ অনুষ্ঠিত হয়। পূর্বে, স্টেডিয়ামটি বিভিন্ন সময় সিএসকেএ মস্কো, টর্পডো মস্কো এবং স্পার্টাক মস্কোর হোম গ্রাউন্ড হিসেবে ব্যবর্হত হয়। তবে বর্তমানে স্টেডিয়ামটি CSKA মস্কো ক্লাবের হোম গ্রাউন্ড হিসেবে ব্যবহৃত হয়।

## ফাইনালে যাওয়ার পথ

## ম্যাচ
### বিস্তারিত



|style="width:60%;vertical-align:top"|
**ম্যাচ নিয়ম**
* ৯০ মিনিট
* ৩০ মিনিট অতিরিক্ত সময় (যদি প্রয়োজন হয়)
* অতিরক্তি সময়ের পরও যদি ফলাফল ড্র থাকে তবে পেনাল্টি শুট-আউট
* বারো নাম্বারযুক্ত বিকল্পের সর্বোচ্চ
* সর্বোচ্চ ৩ জনকে বদলি খেলোয়াড় হিসেবে মাঠে খেলানো যাবে, অতিরিক্ত সময়ে আরো একজনকে বদলি হিসেবে খেলানো যাবে।
|}

### পরিসংখ্যান

## আরও দেখুন

* ২০১৮ ফিফা বিশ্বকাপ নকআউট পর্ব
* ২০২১ ফিফা কনফেডারেশন্স কাপ

## তথ্যসূত্র

## বহিঃসংযোগ

* 
* অফিসিয়াল নথি ও এবং ম্যাচ নথি  

বিষয়শ্রেণী:২০১৮ ফিফা বিশ্বকাপ
বিষয়শ্রেণী:ফিফা বিশ্বকাপ
বিষয়শ্রেণী:ফিফা বিশ্বকাপ ফাইনাল
বিষয়শ্রেণী:ফ্রান্স জাতীয় ফুটবল দলের ম্যাচ